- Թէ որ այդպէս է, ես քեզ բացատրեմ: Պաթումը 40.000էն անց նոր քաղաք մըն է, ուր կը փչեն մէկ կողմէ Եւրոպայի, միւս կողմէ Անդրկովկասի եւ Ասիոյ եւ երրորդ կողմէ Ռուսիոյ քամիները: Երեք մտայնութեան կեդրոն է: Ան Անդրկովկասի միակ արտածման եւ ներածման բերանն է: Հոս կը զարգանայ նորաստեղծ ճարտարուեստը: Առանց Պաթումի Բագուն անարժէք հաստատութիւն մըն է: Ուրեմն վայրի մասին գաղափար տուի: Գանք հիմա բնակչութեան: